U-I-209/00
Natisni
Opravilna št.:
U-I-209/00
Datum odločitve:
21. 9. 2000
Objavljeno:
OdlUS IX, 220
ECLI:
ECLI:SI:USRS:2000:U.I.209.00
Akt:
Odlok o določitvi pomožnih objektov in naprav, ki se lahko gradijo brez lokacijskega dovoljenja (Uradni vestnik Gorenjske, št. 9/91), 7. odst. 2. čl.

Odlok o prostorskih ureditvenih pogojih za območje planske celote Radovljica (Uradni vestnik Gorenjske, št. 15/87 in 30/99), 5. odst. 16. čl.
Izrek:
Pobuda za začetek postopka za oceno ustavnosti in zakonitosti sedmega odstavka 2. člena Odloka o določitvi pomožnih objektov in naprav, ki se lahko gradijo brez lokacijskega dovoljenja (Uradni vestnik Gorenjske, št. 9/91) in petega odstavka 16. člena Odloka o prostorskih ureditvenih pogojih za območje planske celote Radovljica (Uradni vestnik Gorenjske, št. 15/87 in št. 30/99) se zavrže.
Evidenčni stavek:
Ustavno sodišče ni pristojno za odločanje o medsebojni skladnosti dveh občinskih predpisov.
Geslo:
Ustavno sodišče, nepristojnost za presojo medsebojne skladnosti dveh občinskih predpisov.
Pravni interes kot procesni pogoj za začetek postopka pred Ustavnim sodiščem na podlagi pobude.
Urejanje prostora, pomožni objekti in naprave.
Urejanje prostora, prostorski ureditveni pogoji.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Branko Mitja Petrič, Begunje na Gorenjskem
Datum vloge:
1. 8. 2000
Vrsta odločitve:
sklep
Vrsta rešitve:
zavrženje
Dokument:
US20357
Dokument v PDF obliki:
U-I-209-00.pdf
115 KB
Prenesite datoteko
U-I-209/00
21. 9. 2000
S K L E P
Ustavno sodišče je v postopku za preizkus pobude Branka Mitje Petriča iz Begunj na Gorenjskem na seji dne 21. septembra 2000
s k l e n i l o :
Pobuda za začetek postopka za oceno ustavnosti in zakonitosti sedmega odstavka 2. člena Odloka o določitvi pomožnih objektov in naprav, ki se lahko gradijo brez lokacijskega dovoljenja (Uradni vestnik Gorenjske, št. 9/91) in petega odstavka 16. člena Odloka o prostorskih ureditvenih pogojih za območje planske celote Radovljica (Uradni vestnik Gorenjske, št. 15/87 in št. 30/99) se zavrže.
O b r a z l o ž i t e v
1. Pobudnik daje pobudo za oceno ustavnosti in medsebojne skladnosti določb sedmega odstavka 2. člena Odloka o določitvi pomožnih objektov in naprav, ki se lahko gradijo brez lokacijskega dovoljenja (v nadaljevanju: Odlok o pomožnih objektih) in petega odstavka 16. člena Odloka o prostorskih ureditvenih pogojih za območje planske celote Radovljica (v nadaljevanju: Odlok o prostorskih ureditvenih pogojih). Pobudnik ne navaja, v čem naj bi bila navedena odloka v neskladju z Ustavo in zakoni, opozarja pa na njuno medsebojno neskladnost.
Tako so po izpodbijani določbi Odloka o pomožnih objektih medposestne ograje lahko visoke do 0,8 metra, po izpodbijani določbi Odloka o prostorskih ureditvenih pogojih pa so ograje lahko visoke do 1,6 metra. Ker navedena akta glede višine ograj med seboj nista usklajena, prihaja pri Upravni enoti Radovljica do različnih odločb o možnih postavitvah ograj. Zato pobudnik predlaga, naj Ustavno sodišče Občini Radovljica z odločbo naloži, da uredi vprašanje medsebojne skladnosti navedenih aktov.
2. Po drugi alinei prvega odstavka 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča Ustavno sodišče med drugim tudi o skladnosti predpisov lokalnih skupnosti z Ustavo in zakoni. Glede na navedeno Ustavno sodišče ni pristojno za odločanje o medsebojni skladnosti med občinskimi predpisi. Zato se Ustavno sodišče v presojo medsebojne skladnosti dveh odlokov iste občine, kot to predlaga pobudnik, ne more spuščati.
3. Ker torej pobudnik predlaga presojo medsebojne skladnosti dveh občinskih predpisov, je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki: dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen